Diari Oficial de la Generalitat Valenciana


Sumari del DOGV 7551, del 18-06-2015 (2015/5417)

RESOLUCIÓ de 27 de maig de 2015, de la Conselleria d'Hisenda i Administració Pública, per la qual s'accepta la cessió gratuïta de l'immoble siti al carrer Muralla cantonada carrer Sant Joaquim de Vinaròs, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5417


Data del document
:   27-05-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 27 de maig de 2015, de la Conselleria d'Hisenda i Administració Pública, per la qual s'accepta la cessió gratuïta de l'immoble siti al carrer Muralla cantonada carrer Sant Joaquim de Vinaròs, realitzada per l'ajuntament del dit municipi. [2015/5417]  
L'Ajuntament de Vinaròs, en sessió plenària realitzada el dia 18 de desembre de 2014 va acordar la cessió gratuïta a la Generalitat de la seua propietat sítia al carrer Muralla cantonada carrer Sant Joaquim de la dita població.  
A proposta de la Direcció General de Planificació i Servicis del Servici Valencià d'Ocupació i Formació (SERVEF) de 25 de febrer de 2015 es van iniciar els tràmits legals oportuns per a l'acceptació de la cessió.  
  
La cessió es realitza amb la finalitat de destinar l'immoble a la instal·lació d'un Centre SERVEF d'Ocupació, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals, així com que el SERVEF té previsió de gasto necessari per a complir als compromisos que la Generalitat adquirix com a conseqüència de l'acceptació de l'immoble.  
  
L'article 44 de la Llei 14/2003, de 10 d'abril, de Patrimoni de la Generalitat establix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. En conseqüència, una vegada perfeccionada la cessió i acceptació, l'immoble queda automàticament afecte al servici públic administratiu i adscrit al SERVEF, al qual correspon la seua administració, defensa i conservació.  
En conseqüència, basant-se en els esmentats articles de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc  
  
Primer  
Acceptar la cessió gratuïta de la propietat realitzada per l'Ajuntament de Vinaròs de l'immoble siti al carrer Muralla cantonada carrer Sant Joaquim de la dita població, local en planta baixa de tres-cents dos metres quadrats útils, i tres-cents setanta-dos metres quadrats construïts que confronta: davant, carrer Muralla; dreta, carrer Sant Joaquim; darrere, amb interior de l'illa delimitada pel carrer Hospital i Sant Francesc; i esquerra, amb local segregat i venut a Confederació Sindical de Comissions Obreres del País València.  
Consta inscrita en el Registre de la Propietat de Vinaròs al tom 921, llibre 303, foli 3, finca 28278, inscripció 3a.  
Referència cadastral: 8558599FR0680H9192QR (part)  
L'immoble s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de Vinaròs s'efectua amb la condició de destinar l'immoble a la instal·lació d'un Centre SERVEF d'Ocupació amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici d'implantació de l'ús, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Administració Publica, esta tramitarà el corresponent expedient d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
  
  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic administratiu i adscrit al Servici Valencià d'Ocupació i Formació (SERVEF) a qui correspon les competències demanials sobre el mateix, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat.  
  
Contra este acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant del Jutjat Contenciós Administratiu de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que es puga exercitar qualsevol altre que s'estime procedent.  
  
València, 27 de maig de 2015.- El conseller d'Hisenda i Administració Pública: Juan Carlos Moragues Ferrer.